ddrg/super_eurlex huggingface dataset:
97/543/EHTY: Komission päätös, tehty 7 päivänä heinäkuuta 1997, Euroopan hiili- ja teräsyhteisön ja Venäjän federaation sopimuksen tekemisestä kirjeenvaihtona Euroopan hiili- ja teräsyhteisön ja Venäjän federaation tiettyjen terästuotteiden kaupasta tehdyn sopimuksen voimassaolon jatkamisesta 1 päivästä heinäkuuta 30 päivään syyskuuta 1997



Virallinen lehti nro L 222 , 12/08/1997 s. 0036 - 0036



KOMISSION PÄÄTÖS, tehty 7 päivänä heinäkuuta 1997, Euroopan hiili- ja teräsyhteisön ja Venäjän federaation sopimuksen tekemisestä kirjeenvaihtona Euroopan hiili- ja teräsyhteisön ja Venäjän federaation tiettyjen terästuotteiden kaupasta tehdyn sopimuksen voimassaolon jatkamisesta 1 päivästä heinäkuuta 30 päivään syyskuuta 1997 (97/543/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, on kuullut neuvoa-antavaa komiteaa asiasta ja saanut neuvoston yksimielisen suostumuksen, sekä katsoo, että komissio on saanut päätökseen neuvottelut Euroopan hiili- ja teräsyhteisön ja Venäjän federaation kirjeenvaihtona tehdystä sopimuksesta Euroopan hiili- ja teräsyhteisön ja Venäjän federaation tiettyjen terästuotteiden kauppaa koskevan sopimuksen voimassaolon jatkamisesta 1 päivästä heinäkuuta 30 päivään syyskuuta 1997, ON PÄÄTTÄNYT SEURAAVAA: Ainoa artikla 1. Hyväksytään Euroopan hiili- ja teräsyhteisön puolesta Euroopan hiili- ja teräsyhteisön ja Venäjän federaation kirjeenvaihtona tehty sopimus Euroopan hiili- ja teräsyhteisön ja Venäjän federaation tiettyjen terästuotteiden kaupasta tehdyn sopimuksen voimassaolon jatkamisesta 1 päivästä heinäkuuta 30 päivään syyskuuta 1997. 2. Sopimuksen teksti (1) on tämän päätöksen liitteenä. Tehty Brysselissä 7 päivänä heinäkuuta 1997. Komission puolesta Leon BRITTAN Varapuheenjohtaja (1) Ks. tämän virallisen lehden sivu 37
97/516/EY: Komission päätös, tehty 1 päivänä elokuuta 1997, eräitä Madagaskarilta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti)



Virallinen lehti nro L 214 , 06/08/1997 s. 0053 - 0053



KOMISSION PÄÄTÖS, tehty 1 päivänä elokuuta 1997, eräitä Madagaskarilta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti) (97/516/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että yhteisön tarkastukset Madagaskarilla ovat osoittaneet, että siellä on vakavia infrastruktuuriin ja kalastuslaitosten hygieniaan liittyviä puutteita eikä toimivaltaisten viranomaisten tekemien tarkastusten tehokkuudesta ole riittävästi takeita; kansanterveyteen voi mahdollisesti kohdistua suuria riskejä kalastustuotteiden tuotannon ja jalostuksen osalta, tämän vuoksi kalastustuotteiden tuontia Madagaskarilta ei pitäisi enää sallia, tätä päätöstä tarkestellaan uudelleen ennen 30 päivää marraskuuta 1997, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan Madagaskarilta peräisin oleviin kalastustuotteisiin. 2 artikla Jäsenvaltioiden on kiellettävä Madagaskarilta peräisin olevien kalastustuotteiden tuonti. Lähetyksistä, jotka ovat lähteneet Madagaskarilta ennen tämän päätöksen voimaantuloa ja jotka esitetään tuontia varten yhteisön rajatarkastusasemalla ennen 15 päivää elokuuta 1997, otetaan lähetystä vastaavan näyteohjelman mukainen näyte. Nämä näytteet tutkitaan haitallisten pieneliöiden toteamiseksi. 3 artikla Tätä päätöstä tarkastellaan uudelleen ennen 30 päivää marraskuuta 1997. 4 artikla Jäsenvaltioiden on muutettava kaupankäynnissä soveltamiaan toimenpiteitä tämän päätäksen mukaisiksi. Niiden on ilmoitettava tästä komissiolle välittömästi. 5 artikla Tämä päätös on osoitettu kaikille jäsenvaltioille. Tehty Brysselissä 1 päivänä elokuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1
97/515/EY: Komission päätös, tehty 1 päivänä elokuuta 1997, eräitä Intiasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti)



Virallinen lehti nro L 214 , 06/08/1997 s. 0052 - 0052



KOMISSION PÄÄTÖS, tehty 1 päivänä elokuuta 1997, eräitä Intiasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti) (97/515/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päiväna joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että yhteisön tarkastukset Intiassa ovat osoittaneet, että siellä on vakavia infrastruktuuriin ja kalastuslaitosten hygieniaan liittyviä puutteita eikä toimivaltaisten viranomaisten tekemien tarkastusten tehokkuudesta ole riittävästi takeita; kansanterveyteen voi mahdollisesti kohdistua riskejä kalastustuotteiden tuotannon ja jalostuksen osalta, Intiasta peräisin olevien kalastustuotteiden rajatarkastusasemilla tehtyjen tarkastusten tulokset ovat osoittaneet, että nämä tuotteet voivat olla pieneliöiden saastuttamia, mikä voi olla uhka kansanterveydelle, komissio on jo tehnyt tiettyjä Intiasta peräisin olevia kalastustuotteita koskevista suojatoimenpiteistä 28 päivänä toukokuuta 1997 päätöksen 97/334/EY (3), tämän vuoksi kalastustuotteiden tuontia Intiasta ei pitäisi enää sallia, tätä päätöstä tarkastellaan uudelleen ennen 30 päivää marraskuuta 1997, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan Intiasta peräisin oleviin kalastustuotteisiin. 2 artikla Jäsenvaltioiden on kiellettävä Intiasta peräisin olevien kalastustuotteiden tuonti. Lähetyksistä, jotka ovat lähteneet Intiasta ennen tämän päätöksen voimaantuloa ja jotka esitetään tuontia varten yhteisön rajatarkastusasemalla ennen 15 päivää elokuuta 1997, otetaan lähetystä vastaavan näyteohjelman mukainen näyte. Näytteet on tutkittava haitallisten mikro-organismien, erityisesti Salmonellae- ja Vibrio cholerae ja parahaemoliticus -bakteerien toteamiseksi. 3 artikla Tätä päätöstä tarkastellaan uudelleen ennen 30 päivää marraskuuta 1997. 4 artikla Kumotaan päätös 97/334/EY. 5 artikla Jäsenvaltioiden on muutettava kaupankäynnissä soveltamiaan toimenpiteitä tämän päätöksen mukaisiksi. Niiden on ilmoitettava tästä komissiolle välittömästi. 6 artikla Tämä päätös on osoitettu kaikille jäsenvaltioille. Tehty Brysselissä 1 päivänä elokuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1 (3) EYVL N:o L 139, 30.5.1997, s. 44
NEUVOSTON PÄÄTÖS,

tehty 26 päivänä kesäkuuta 1997,

kaksinkertaisen tarkkailun järjestelmän perustamista ilman määrällisiä rajoituksia Euroopan yhteisön ja Euroopan hiili- ja teräsyhteisön perustamissopimusten alaan kuuluvien tiettyjen terästuotteiden viennille Ukrainasta Euroopan yhteisöön koskevan Euroopan yhteisön ja Ukrainan välisen sopimuksen tekemisestä kirjeenvaihtona (97/481/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,

ottaa huomioon komission ehdotuksen,

sekä katsoo, että

neuvoston päätöksellä 95/541/EY (1) ja komission päätöksellä 95/542/Euratom, EHTY (2) tehtiin Euroopan yhteisön, Euroopan hiili- ja teräsyhteisön sekä Euroopan atomienergiayhteisön ja Ukrainan kauppaa ja kaupan liitännäistoimenpiteitä koskeva väliaikainen sopimus, joka tuli voimaan 1 päivänä helmikuuta 1996; Luxemburgissa 14 päivänä kesäkuuta 1994 allekirjoitettu Euroopan yhteisöjen ja niiden jäsenvaltioiden sekä Ukrainan välinen kumppanuus- ja yhteistyösopimus korvaa voimaan tullessaan väliaikaisen sopimuksen, ja

komissio on saanut päätökseen neuvottelut Euroopan yhteisön ja Ukrainan välisestä kirjeenvaihtona tehtävästä sopimuksesta, jolla perustetaan kaksinkertaisen tarkkailun järjestelmä ilman määrällisiä rajoituksia tiettyjen EY:n ja EHTY:n perustamissopimusten alaan kuuluvien terästuotteiden viennille Ukrainasta Euroopan yhteisöön,

ON PÄÄTTÄNYT SEURAAVAA:

Ainoa artikla

Hyväksytään Euroopan yhteisön puolesta kaksinkertaisen tarkkailun järjestelmän perustamista ilman määrällisiä rajoituksia tiettyjen EY:n ja EHTY:n perustamissopimusten alaan kuuluvien terästuotteiden viennille Ukrainasta Euroopan yhteisöön koskeva Euroopan yhteisön ja Ukrainan välinen kirjeenvaihtona tehty sopimus.

Sopimuksen teksti on tämän päätöksen liitteenä.

Tehty Luxemburgissa 26 kesäkuuta 1997.

Neuvoston puolesta

H. VAN MIERLO

Puheenjohtaja

(1) EYVL N:o L 311, 23.12.1995, s. 1.

(2) EYVL N:o L 311, 23.12.1995, s. 21.
Neuvoston päätös, tehty 22 päivänä heinäkuuta 1997, neuvoston, Euroopan unionista tehdyn sopimuksen J.3 artiklan perusteella, Euroopan unionin erikoislähettilään nimeämisestä Lähi-Idän rauhanprosessiin, hyväksymän yhteisen toiminnan 96/676/YUTP jatkamisesta



Virallinen lehti nro L 205 , 31/07/1997 s. 0001 - 0001



NEUVOSTON PÄÄTÖS, tehty 22 päivänä heinäkuuta 1997, neuvoston, Euroopan unionista tehdyn sopimuksen J.3 artiklan perusteella, Euroopan unionin erikoislähettilään nimeämisestä Lähi-Idän rauhanprosessiin, hyväksymän yhteisen toiminnan 96/676/YUTP jatkamisesta (97/475/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, sekä katsoo, että yhteinen toiminta 96/676/YUTP 25 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen J.3 artiklan perusteella Euroopan unionin erikoislähettilään nimeämisestä Lähi-Idän rauhanprosessiin (1) päättyy 25 päivänä marraskuuta 1997, ja neuvosto katsoi 26 päivänä kesäkuuta 1997 antamissaan päätelmissä, että yhteistä toimintaa tulisi jatkaa yhdellä vuodella, ON PÄÄTTÄNYT SEURAAVAA: 1 artikla Yhteistä toimintaa 96/676/YUTP jatketaan 25 päivään marraskuuta 1998 saakka. 2 artikla Tähän yhteiseen toimintaan liittyvien kustannusten kattamiseksi otetaan Euroopan yhteisöjen yleiseen talousarvioon vuodeksi 1997 2,051 miljoonan ecun suuruinen lisämääräraha. 3 artikla Tämä päätös tulee voimaan päivänä, jona se tehdään. 4 artikla Tämä päätös julkaistaan virallisessa lehdessä. Tehty Brysselissä 22 päivänä heinäkuuta 1997. Neuvoston puolesta J. POOS Puheenjohtaja (1) EYVL N:o L 315, 4.12.1996, s. 1.
Neuvoston päätös, tehty 22 päivänä heinäkuuta 1997, Euroopan unionista tehdyn sopimuksen J.3 artiklan perusteella, Euroopan unionin osallistumista Bosnia-Hertsegovinan rauhansopimuksen täytäntöönpanorakenteisiin koskevan yhteisen toiminnan 95/545/YUTP täydentämisestä



Virallinen lehti nro L 205 , 31/07/1997 s. 0002 - 0002



NEUVOSTON PÄÄTÖS, tehty 22 päivänä heinäkuuta 1997, Euroopan unionista tehdyn sopimuksen J.3 artiklan perusteella, Euroopan unionin osallistumista Bosnia-Hertsegovinan rauhansopimuksen täytäntöönpanorakenteisiin koskevan yhteisen toiminnan 95/545/YUTP täydentämisestä (97/476/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.11 artiklan, ottaa huomioon Dublinissa 13 ja 14 päivänä joulukuuta 1996 kokoontuneen Eurooppa-neuvoston julistuksen, ottaa huomioon Amsterdamissa 16 ja 17 päivänä kesäkuuta 1997 kokoontuneen Eurooppa-neuvoston päätelmät, sekä katsoo, että neuvosto hyväksyi 11 päivänä joulukuuta 1995 Euroopan unionista tehdyn sopimuksen J.3 artiklan perusteella unionin osallistumista Bosnia-Hertsegovinan rauhansopimuksen täytäntöönpanorakenteisiin koskevan yhteisen toiminnan 95/545/YUTP (1) ja päätti 20 päivänä marraskuuta 1996 tekemällään päätöksellä 96/745/YUTP (2) jatkaa yhteistä toimintaa 95/545/YUTP 31 päivään joulukuuta 1998 saakka, rauhan täytäntöönpanoneuvosto ("Peace Implementation Council") vahvisti korkean tason edustajan tehtävät Pariisissa 14 päivänä marraskuuta 1996, Lontoossa 4 ja 5 päivänä joulukuuta 1996 sekä Sintrassa 30 päivänä toukokuuta 1997 pidetyissä ministerikokouksissaan, ja korkean tason edustajan Sarajevossa sijaitsevan toimiston lisäksi Banja Lukaan, Mostariin ja Brckoon on perustettu alueelliset toimistot, ja lisämäärärahat ovat tarpeen sen varmistamiseksi, että korkean tason edustaja pystyy hoitamaan tehtävänsä 31 päivään joulukuuta 1998 saakka; korkean tason edustajan toimisto on pyytänyt varoja kaikilta rahoittajilta; yhteisen toiminnan 95/545/YUTP mukainen 10 miljoonan ecun rahoitusosuus on käytetty loppuun vuoden 1997 kuluessa, ON PÄÄTTÄNYT SEURAAVAA: 1 artikla 1. Euroopan unionin rahoitusosuuden kattamiseksi korkean tason edustajan tehtävän toimintamenoista Euroopan yhteisöjen yleiseen talousarvioon otetaan 10,860 miljoonaa ecua, josta 4,60 miljoonaa ecua otetaan vuoden 1997 talousarvioon ja 6,26 miljoonaa ecua vuoden 1998 talousarvioon. 2. Edellä 1 kohdassa tarkoitetusta määrästä rahoitettavia menoja hoidetaan talousarvioon sovellettavia yhteisön menettelyjä ja sääntöjä noudattaen. 2 artikla Tämä päätös tulee voimaan päivänä, jona se hyväksytään ja sitä sovelletaan 31 päivään joulukuuta 1998 saakka. 3 artikla Tämä päätös julkaistaan virallisessa lehdessä. Tehty Brysselissä 22 päivänä heinäkuuta 1997. Neuvoston puolesta J. POOS Puheenjohtaja (1) EYVL N:o L 309, 21.12.1995, s. 2. (2) EYVL N:o 340, 30.12.1996, s. 3.
97/482/EHTY: Komission päätös, tehty 7 päivänä heinäkuuta 1997, Euroopan hiili- ja teräsyhteisön ja Ukrainan välisen tiettyjen terästuotteiden kauppaa koskevan sopimuksen tekemisestä



Virallinen lehti nro L 210 , 04/08/1997 s. 0031 - 0031



KOMISSION PÄÄTÖS, tehty 7 päivänä heinäkuuta 1997, Euroopan hiili- ja teräsyhteisön ja Ukrainan välisen tiettyjen terästuotteiden kauppaa koskevan sopimuksen tekemisestä (97/482/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, sekä katsoo, että komissio aloitti 7 päivänä lokakuuta 1994 tehdyn neuvoston päätöksen seurauksena Ukrainan kanssa neuvottelut, joiden päämääränä on Euroopan hiili- ja teräsyhteisön perustamissopimukseen kuuluvien tiettyjen terästuotteiden kauppaa koskeva sopimus, sopimuksessa vahvistetaan tiettyjen terästuotteiden yhteisössä tapahtuvaa vapaaseen liikkeeseen luovutusta koskevat rajat vuosiksi 1997-2001 ottaen huomioon Ukrainan kaupan asteittaisen vapautumisen ja kilpailuedellytysten kehittymisen, minkä vuoksi on perusteltua poistaa määrälliset rajoitukset kokonaan, ON PÄÄTTÄNYT SEURAAVAA: Ainoa artikla 1. Hyväksytään Euroopan hiili- ja teräsyhteisön puolesta sopimus tiettyjen terästuotteiden kaupasta Ukrainan kanssa. 2. Sopimuksen teksti on tämän päätöksen (1) liitteenä. Tehty Brysselissä 7 päivänä heinäkuuta 1997. Komission puolesta Leon BRITTAN Varapuheenjohtaja (1) Ks. tämän virallisen lehden sivu 32.
97/473/EY: Komission päätös, tehty 10 päivänä heinäkuuta 1997, Ranskassa käytettävien sianruhojen luokitusmenetelmien hyväksymisestä tehdyn komission päätöksen 97/28/EY muuttamisesta (Ainoastaan ranskankielinen teksti on todistusvoimainen)



Virallinen lehti nro L 200 , 29/07/1997 s. 0064 - 0064



KOMISSION PÄÄTÖS, tehty 10 päivänä heinäkuuta 1997, Ranskassa käytettävien sianruhojen luokitusmenetelmien hyväksymisestä tehdyn komission päätöksen 97/28/EY muuttamisesta (Ainoastaan ranskankielinen teksti on todistusvoimainen) (97/473/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1), sellaisena kuin se on viimeksi muutettuna asetuksella (EY) N:o 3513/93 (2), ja erityisesti sen 5 artiklan 2 kohdan, sekä katsoo, että päätöksessä 97/28/EY (3) komissio hyväksyy sianruhojen luokitusmenetelmän Ranskassa, päätökseen 97/28/EY sisältyi sianruhojen vakiolaatua koskeva poikkeus; Ranskan viranomaiset ovat ilmoittaneet komissiolle, että tämä poikkeus ei ole enää tarpeellinen ja edelleen ruhon tarjontamuoto voi olla sellainen, että kieli on poistettu tai ei; tämän vuoksi on syytä muuttaa kyseinen päätös, ja tässä päätöksessä säädetyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/28/EY 2 artikla seuraavasti: "2 artikla Poiketen siitä, mitä asetuksen (ETY) N:o 3220/84 2 artiklassa säädetään vakiotarjontamuodosta, sianruhojen tarjontamuoto voi olla sellainen, että kieltä ei ole poistettu punnitusta ja luokitusta varten. Tällöin teurastetun sian hinnoittelujen vahvistamiseksi vertailukelpoisella tavalla todettua lämminpainoa vähennetään 0,5 prosenttia." 2 artikla Tämä päätös on osoitettu Ranskan tasavallalle. Tehty Brysselissä 10 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 301, 20.11.1984, s. 1 (2) EYVL N:o L 320, 22.12.1993, s. 5 (3) EYVL N:o L 12, 15.1.1997, s. 30
97/466/EY: Komission päätös, tehty 2 päivänä heinäkuuta 1997, Suomen ohjelman osien hyväksymisestä asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138-140 artiklan täytäntöönpanemiseksi tehdyn päätöksen 95/33/EY muuttamisesta viidennen kerran (Ainoastaan suomen- ja ruotsinkieliset tekstit ovat todistusvoimaiset)



Virallinen lehti nro L 199 , 26/07/1997 s. 0055 - 0056



KOMISSION PÄÄTÖS, tehty 2 päivänä heinäkuuta 1997, Suomen ohjelman osien hyväksymisestä asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138-140 artiklan täytäntöönpanemiseksi tehdyn päätöksen 95/33/EY muuttamisesta viidennen kerran (Ainoastaan suomen- ja ruotsinkieliset tekstit ovat todistusvoimaiset) (97/466/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisehdoista tehdyn asiakirjan ja erityisesti sen 138 artiklan, sekä katsoo, että Suomi on ilmoittanut komissiolle 26 päivänä lokakuuta 1994 edellä mainitun asiakirjan 143 artiklan mukaisesti Suomen ohjelmasta, joka koskee kyseisen asiakirjan 138, 139 ja 140 artiklan mukaisten tukien täytäntöönpanoa tiettyjen tuotteiden ja toimintojen osalta vuosina 1995-1999, osia tästä ohjelmasta, sellaisena kuin se on muutettuna 16 päivänä joulukuuta 1994 päivätyllä kirjeellä, on hyväksytty komission päätöksellä 95/33/EY (1), on sellaisena kuin se on muutettuna komission päätöksellä 95/330/EY (2), 95/529/EY (3), 96/188/EY (4) ja 30 päivänä heinäkuuta päivätyllä komission päätöksellä (5), Suomi toimitti 20 päivänä helmikuuta 1997 komissiolle edellä mainitun asiakirjan 143 artiklan mukaisesti pyynnön saada komissiolta lupa tämän ohjelman muuttamiseen tiettyjen päätökseen sipulien tuen enimmäistason osalta, ja Suomi katsoo, että päätöksessä 95/33/EY vahvistettu sipulien tuen enimmäistaso on liian matala, ja on toimittanut tietoja tämän tuotteen tuen tasosta ennen liittymistä; edellä mainitun asiakirjan 138 artiklan 2 kohdan määräysten nojalla tuen vähenemisen vuoksi Suomen pyyntö on perusteltu; päätöksessä 95/33/EY vihanneksille sallittujen tuen enimmäismääriin ei ole syytä tehdä muutoksia, koska sipulit poistetaan vihannesten luokasta, ON TEHNYT TÄMÄN PÄÄTÖKSEN: 1 artikla Korvataan päätöksen 95/33/EY liitteessä I olevat puutarhaviljelykasveja koskevan tuen tasot vuodesta 1996 seuraavasti: >TAULUKON PAIKKA> 2 artikla Tämä päätös on osoitettu Suomen tasavallalle. Tehty Brysselissä 2 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 43, 25.2.1995, s. 56 (2) EYVL N:o L 191, 12.8.1995, s. 37 (3) EYVL N:o L 302, 15.12.1995, s. 33 (4) EYVL N:o L 60, 9.3.1996, s. 25 (5) Sitä ei ole vielä julkaistu Euroopan yhteisöjen virallisessa lehdessä.
Neuvoston päätös, tehty 16 päivänä heinäkuuta 1997, neuvoston Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten Järvien alueelle hyväksymän yhteisen toiminnan 96/250/YUTP jatkamisesta



Virallinen lehti nro L 197 , 24/07/1997 s. 0001 - 0001



NEUVOSTON PÄÄTÖS, tehty 16 päivänä heinäkuuta 1997, neuvoston Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten Järvien alueelle hyväksymän yhteisen toiminnan 96/250/YUTP jatkamisesta (97/448/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, sekä katsoo, että yhteinen toiminta 96/250/YUTP 25 päivältä maaliskuuta 1996, jonka neuvosto on hyväksynyt Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten Järvien alueelle (1), jonka soveltamista on jatkettu neuvoston päätöksellä 96/441/YUTP (2), päättyy 31 päivänä heinäkuuta 1997, ja neuvosto päätti (3) päätöksellä 96/589/YUTP ottaa Euroopan yhteisöjen yleiseen talousarvioon vuodeksi 1996 1,3 miljoonan ecun suuruisen lisämäärärahan, ON PÄÄTTÄNYT SEURAAVAA: 1 artikla Yhteisen toiminnan 96/250/YUTP soveltamista jatketaan 31 päivään heinäkuuta 1998. Yhteistä toimintaa tarkistetaan kuuden kuukauden kuluttua päivästä, jona tämä päätös on tehty. 2 artikla Afrikan Suurten Järvien alueella nimetyn erikoislähettilään tehtävään liittyvien kustannusten kattamiseksi otetaan Euroopan yhteisöjen yleiseen talousarvioon vuodeksi 1997 1,415 miljoonan ecun suuruinen lisämääräraha. 3 artikla Tämä päätös tulee voimaan päivänä, jona se tehdään. Se julkaistaan virallisessa lehdessä. Tehty Brysselissä 16 päivänä heinäkuuta 1997. Neuvoston puolesta J. POOS Puheenjohtaja (1) EYVL N:o L 87, 4.4.1996, s. 1. (2) EYVL N:o L 185, 24.7.1996, s. 1. (3) EYVL N:o L 260, 12.10.1996, s. 5.